Document ID: 32005L0052

DIREKTIVA KOMISIJE 2005/52/ES
z dne 9. septembra 2005
o spremembi Direktive Sveta 76/768/EGS v zvezi s kozmetičnimi izdelki z namenom prilagoditve Priloge III k tej direktivi zaradi tehničnega napredka
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki (1) in zlasti člena 8(2) Direktive,
po posvetovanju z Znanstvenim odborom za kozmetične in neprehrambene proizvode, namenjene potrošnikom,
ob upoštevanju naslednjega:
(1)
Direktiva Komisije 2004/87/ES z dne 7. septembra 2004 o spremembi Direktive Sveta 76/768/EGS o kozmetičnih izdelkih z namenom prilagoditve Priloge III k tej direktivi zaradi tehničnega napredka je do 31. decembra 2005 podaljšala začasno uporabo 60 barv za lase iz dela 2 Priloge III k Direktivi 76/768/EGS, uvrščene pod referenčne številke od 1 do 60 (2).
(2)
V skladu s strategijo barvanja las, objavljene na spletu, je bilo z državami članicami in zainteresiranimi stranmi dogovorjeno, da je julij 2005 primeren, da se Znanstvenemu odboru za potrošniške izdelke (SCCP) predložijo dodatni podatki v zvezi z zgoraj navedenimi barvami za lase.
(3)
Proizvajalci so predložili dodatne podatke v zvezi z 38 barvami za lase iz dela 2 Priloge III k Direktivi 76/768/EGS. Te podatke mora oceniti SCCP. Na podlagi takšnih ocen dokončna ureditev teh barv za lase in njena uveljavitev v zakonodaji držav članic ne bosta mogoči pred 31. decembrom 2006. Zato je treba začasno uporabo kozmetičnih izdelkov v skladu z omejitvami in pogoji iz dela 2 Priloge III podaljšati do 31. decembra 2006.
(4)
Dodatni podatki za 22 barv za lase iz dela 2 Priloge III k Direktivi 76/768/EGS niso bili predloženi. Dokončna ureditev teh barv za lase se bo obravnavala, ko bodo opravljeni ustrezni postopki. Takšna dokončna ureditev in njena uveljavitev v zakonodaji držav članic ne bosta mogoči pred 31. avgustom 2006. Zato je treba začasno uporabo kozmetičnih izdelkov v skladu z omejitvami in pogoji iz dela 2 Priloge III podaljšati do 31. avgusta 2006.
(5)
V skladu s tem se spremeni Direktiva 76/768/EGS.
(6)
Ukrepi, predvideni s to direktivo, so v skladu z mnenjem Stalnega odbora za kozmetične proizvode -
SPREJELA NASLEDNJO DIREKTIVO:
Člen 1
V delu 2 Priloge III k Direktivi 76/768/EGS se stolpec g spremeni:
1.
za referenčne številke 1, 2, 8, 13, 15, 17, 23, 30, 34, 40, 41, 42, 43, 45, 46, 51, 52, 53, 54, 57, 59 in 60 se datum „31.12.2005“ nadomesti z „31.8.2006“.
2.
za referenčne številke 3, 4, 5, 6, 7, 9, 10, 11, 12, 14, 16, 18, 19, 20, 21, 22, 24, 25, 26, 27, 28, 29, 31, 32, 33, 35, 36, 37, 38, 39, 44, 47, 48, 49, 50, 55, 56 in 58 se datum „31.12.2005“ nadomesti z „31.12.2006“.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 2006. Besedilo teh določb in primerjalno tabelo med temi določbami in to direktivo nemudoma sporočijo Komisiji.
Ko države članice sprejmejo navedene predpise, morajo ti vsebovati sklic na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedilo temeljnih predpisov nacionalne zakonodaje, sprejetih na področju, ki ga pokriva ta direktiva.
Člen 3
Ta direktiva začne veljati tretji dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 9. septembra 2005

Labels: 3
7
1
15